**JAVNA VATROGASNA POSTROJBA**

**G R A D A Z A G R E B A**

**Jednostavna nabava broj: 231/2023 - usluge pri registraciji vozila**

KLASA: 406-05/23-01/1

URBROJ: 251-366-101-23-231

Zagreb, 13. rujna 2023.godine

POZIV ZA DOSTAVU PONUDE - UPUTE

Naručitelj: Javna vatrogasna postrojba Grada Zagreba pokrenula je postupak jednostavne nabave: USLUGE PRI REGISTRACIJI VOZILA, te upućuje ovaj poziv za dostavu ponude.

Sukladno čl. 15., st. 1. Zakona o javnoj nabavi (Narodne novine br. 120/2016 i 114/22), za procijenjenu vrijednost nabave manju od 26.540,00 eura (bez PDV-a) za robu i usluge, odnosno 66.360,00 eura (bez PDV-a) za radove (jednostavna nabava), Naručitelj nije obvezan provoditi postupak javne nabave propisane Zakonom o javnoj nabavi.

**Postupak jednostavne nabave provodi se u skladu s Pravilnikom o jednostavnoj nabavi Javne vatrogasne postrojbe Grada Zagreba (KLASA:406-06/23-01/6 URBROJ:251-366-100-23-1) i Pravilnikom o izmjenama Pravilnika o jednostavnoj nabavi Javne vatrogasne postrojbe Grada Zagreba (KLASA:011-03/23-02/5 URBROJ:251-366-100-23-1) od 20. lipnja 2023. godine**

Popis gospodarskih subjekata s kojima su predstavnici naručitelja ili s njima povezane osobe u sukobu interesa:

POLJO PROM d. o. o. za usluge, Zagreb, Hrašće Turopoljsko, Križanići 27

KABINET, obrt za savjetovanje, 10000 Zagreb, Bolnička cesta 34 c

1. OPIS PREDMETA NABAVE

Predmet nabave je: USLUGE PRI REGISTRACIJI VOZILA; CPV: 71631200-2, sukladno Troškovniku i dokumentima koji se nalaze u prilogu dokumentacije o nabavi.

U Troškovniku je navedeno 61 vozilo i 22 prikolice za koje treba dati ponudu koja obuhvaća cijenu za tehnički pregled, eko test, ovjeru prometnih dozvola, poslova koji prethode registraciji i produženju prometne dozvole, naknadu za ceste, naknadu za okoliš i sve ostalo što ulazi pod obavezni tehnički pregled.

Gospodarski subjekt treba popuniti priloženi Troškovnik i upisati sve jedinične cijene stavaka u eurima bez poreza na dodanu vrijednost (PDV-a), iznos poreza na dodanu vrijednost (PDV-a), ukupnu cijenu svih stavaka bez poreza na dodanu vrijednost (PDV-a), ukupni iznos poreza na dodanu vrijednost ( PDV) kao i ukupnu cijenu ponude s porezom na dodanu vrijednost (PDV-om) također izraženu u eurima.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos "0,00".

Ukoliko ponuditelj izmijeni troškovnik koji se nalazi u prilogu dokumentacije o nabavi (promijeni količinu stavke) smatrat će se da njegova ponuda nije sukladna dokumentaciji o nabavi, odnosno, da je nepravilna. Takvu ponudu naručitelj će odbiti na temelju rezultata pregleda i ocjene.

**Procijenjena vrijednost predmeta nabave iznosi: 13,280,00 eura (bez PDV-a).**

2. UVJETI NABAVE

* način izvršenja: narudžbenica
* rok izvršenja usluge: 12 mjeseci
* rok valjanosti ponude: 90 dana od dana isteka roka za dostavu ponude
* mjesto izvršenja: servisni prostor ponuditelja
* rok, način i uvjeti plaćanja: Izvršitelj je obvezan prema Naručitelju poslati isključivo eRačun. Obračun i naplata izvršenih usluga obavit će se nakon potpisom prihvaćenih računa od strane Naručitelja: JAVNE VATROGASNE POSTROJBE GRADA ZAGREBA, a sve temeljem jediničnih cijena iz Troškovnika i po izvršenoj usluzi registracije za svako vozilo odnosno priključno vozilo zajedno s ovjerenim primjerkom Radnog naloga.
* Naručitelj se obvezuje ovjereni nesporni dio računa isplatiti izvršitelju u roku 60 (šezdeset) dana od dana izvršene usluge.
* cijena ponude: Cijena ponude piše se brojkama u apsolutnom iznosu i izražava se u eurima. Cijena je nepromjenjiva. Cijena ponude izražava se za cjelokupan predmet nabave. U cijenu ponude bez poreza na dodanu vrijednost moraju biti uračunati svi troškovi uključujući naknadu za okoliš i naknadu za ceste, a ako postoje i posebne poreze, trošarine, carine i popusti. Ako cijena ponude bez poreza na dodanu vrijednost iskazana u Troškovniku ne odgovara cijeni ponude bez poreza na dodanu vrijednost iskazanoj u obrascu ponude, vrijedi cijena ponude bez poreza na dodanu vrijednost iskazana u Troškovniku.
* kriterij odabira ponude: najniža cijena (uspoređuje se cijena ponuda bez PDV-a).
* U slučaju da su dvije ili vise valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.
* jezik na kojem se izrađuje ponuda: ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ukoliko su neki od dokumenata traženih dokumentacijom o nabavi koje je dostavio ponuditelj izdani na stranom jeziku, ponuditelj je dužan dostaviti i njihov prijevod na hrvatski jezik, osim ako je ovim Pozivom određeno drugačije.

2.1. DOKUMENTI KOJE JE PONUDITELJ DUŽAN DOSTAVITI (SADRŽAJ PONUDE):

1. Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne stariji od 3 mjeseca od dana objave Poziva na dostavu ponude na stranici Naručitelja
2. Ponuditelj je dužan dostaviti Izjavu o nekažnjavanju (prilog broj 2). Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od 3 (tri) mjeseca računajući od dana objave Poziva na dostavu ponude na stranici Naručitelja, a mora biti potpisana od odgovorne osobe i ovjerena pečatom.
3. Potvrda Porezne uprave o stanju duga ili druga istovrijedna isprava nadležnog tijela koja se izdaje u državi članici poslovnog nastane gospodarskog subjekta kojom se mora potvrditi da je ispunio obveze plaćanja dospjelih poreznih obveza i obveza za mirovinsko i zdravstveno osiguranje, ne starija od 30 dana od dana objave Poziva na dostavu ponude, osim ako mu sukladno posebnom propisu plaćanje nije dopušteno ili mu je odobrena odgoda plaćanja.
4. Kao dokaz solventnosti ponuditelj je dužan dostaviti dokument BON -2 ne stariji od 30 dana od dana objave poziva na dostavu ponude na stranici Naručitelja.
5. Troškovnik (ispunjen).
6. Obrazac ponude (ispunjen -prilog broj 1)

Ponuditelj je upoznat sa svim uvjetima i zahtjevima navedenim u dokumentaciji o nabavi te predajom ponude u cijelosti prihvaća traženo točkom 2.1. ovog Poziva i sve odredbe predmetne dokumentacije o nabavi.

Ponuditelj se može osloniti na sposobnost drugih gospodarskih subjekata, bez obzira na pravnu prirodu njihova međusobna odnosa. Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje predmeta nabave, primjerice prihvaćanjem obveze drugih subjekata da će te (specificirane) resurse staviti na raspolaganje gospodarskom subjektu. Isto se dokazuje: izjavom drugog gospodarskog subjekta da prihvaća staviti vlastite resurse na raspolaganje ponuditelju u svrhu izvršavanja predmeta nabave ili ugovorom o poslovno - tehničkoj suradnji ili ugovorom o djelu, pri čemu treba biti razvidan predmet nabave na koji se navedeno odnosi.

Naručitelj može isključiti gospodarskog subjekta iz postupka sukladno odredbama članka 254. Zakona o javnoj nabavi (Narodne novine broj 120/16 i 114/22).

3. PONUDA

Dokumentaciju o nabavi gospodarski subjekt može preuzeti sa internetske stranice Naručitelja: https://vatrogasci.zagreb.hr/

**Ponuda se izrađuje i dostavlja isključivo u papirnatom obliku uvezena u cjelinu u zatvorenoj omotnici, preporučenom poštom ili osobno od 7:00 do 15:00 sati na adresu Javna vatrogasna postrojba Grada Zagreba, 10 000 Zagreb, Savska cesta 1/3, s nazivom i adresom ponuditelja i s naznakom: NE OTVARAJ - jednostavna nabava „Usluge pri registraciji vozila“**

Ponuditelj je dužan priložiti sve dokumente navedene u točki 2.1. ovog Poziva za dostavu ponude.

Do isteka roka za dostavu ponuda ponuditelj može izmijeniti ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Sve izmjene ponude dostavljaju se na isti način kao i ponuda.

Sve dokumente koji se prilažu uz ponudu ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Nakon isteka roka za dostavu ponuda Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su bili traženi, a koje izdaju nadležna tijela.

**Rok za dostavu ponude je 29. rujan 2023. godine do 12:00 sati.**

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi, a najkasnije dva radna dana prije dana u kojem ističe rok za dostavu ponuda. Ako je zahtjev pravodoban naručitelj će odgovor objaviti na istoj stranici gdje je objavljen i poziv za dostavu ponude.

4. OSTALO

* Informacije u vezi s predmetom nabave: tomislav.resman@vatrogasci-zagreb.hr, telefon: 091 4896 189, i ivan.filipovic@vatrogasci-zagreb.hr, telefon 091 4896 192.
* Obavijest o rezultatima provedenog postupka: obavijest o odabranom ponuditelju objavit će se na Službenim internetskim stranicama Javne vatrogasne postrojbe Grada Zagreba. Nakon objave obavijesti o odabranom ponuditelju, ponuditelji koji su sudjelovali u postupku mogu putem e pošte zatražiti Zapisnik o pregledu i ocjeni ponuda.